
       REPUBLIKA HRVATSKA
TRGOVAČKI SUD U VARAŽDINU	                    
      Varaždin, Cehovska ulica 1


	Poslovni broj: St-207/2026-8



Z A P I S N I K
od 3. rujna 2026. 

sastavljen kod Trgovačkog suda u Varaždinu
u prethodnom postupku nad dužnikom 
[bookmark: _Hlk230074527][bookmark: _Hlk230076614][bookmark: _Hlk234571462]R.A. GRAĐEVINA j.d.o.o., Dubravec, Dubravec 82,   OIB:35019345907
radi očitovanja o prijedlogu za otvaranje stečajnog postupka
i radi rasprave o pretpostavkama za otvaranje stečajnog postupka


Nazočni od strane suda: 
Sudac: Denis Krnjak  
Zapisničar: Nevenka Vuković 

	Stečajni sudac otvara raspravu u 13:15 sati i utvrđuje da su od pozvanih osoba pristupili:
	
· za predlagatelja:  nitko, dostava poziva uredna
· za dužnika:  direktorica Đurđa Srednoselec   

	Utvrđuje se da na današnje ročište nije pristupio uredno pozvani predstavnik predlagatelja Financijske agencije.

Sud donosi 
z a k lj u č a k

Ročište će se održati bez prisutnosti nepristupjelih osoba.

	Stečajni sudac objavljuje da je predmet današnjeg ročišta rasprava radi očitovanja o prijedlogu za otvaranje stečajnog postupka i rasprava o pretpostavkama za otvaranje stečajnog postupka nad dužnikom R.A. GRAĐEVINA j.d.o.o., Dubravec, Dubravec 82,   OIB:35019345907.

	Direktorica dužnika Đurđa Srednoselec izjavljuje da je svjesna da su ispunjene zakonske pretpostavke za otvaranje stečajnog postupka te je shodno tome suglasna sa prijedlogom za otvaranje stečajnog postupka.

	Utvrđuje se da je uvidom u web-portal FINA-e, e-Blokada utvrđeno da u Očevidniku neizvršenih osnova za plaćanje na dan 3. rujna 2026. dužnikove obveze po svim neizvršenim osnovama za plaćanje s kamatom iznose 5.089,24 eura.



	Prisutni direktorica dužnika upozorava se da za davanje neistinitog ili nepotpunog popisa imovine i obveza odgovara kao za davanje lažnog iskaza u postupku pred sudom. 
	
	Sud donosi
z a k lj u č a k

	Saslušat će se direktoricu dužnika Đurđa Srednoselec.

[bookmark: _Hlk234571896]	Direktorica dužnika Đurđa Srednoselec iz Dubravca, Dubravec 82, OIB:17312015617,   propisno opomenuta izjavljuje: dužnik je obavljao građevinsku djelatnost i to konkrentno pružao je usluge žbukanja, gletanja i malanja. U ranijem razdoblju dužnik je imao jednu zaposlenu osobu koja je obavljala posao pružanja usluga, ali sada više nema zaposlenih. Ističem da je do prestanka obavljanja djelatnosti došlo iz razloga što je dužnik obavljao poslove za naručitelja Novalja tours koji je prestao surađivati sa dužnikom pa nema novih poslova. Tražbina prema naručitelju Novalja tours u cijelosti je naplaćena. Blokada računa dužnika nastala je iz razloga što nije bilo novaca za podmirenje dugova prema Poreznoj upravi. Dužnik u vlasništvu nema nikakvih pokretnina, nekretnina ili neke druge imovine koja bi se mogla unovčiti u stečajnom postupku. Drugo nemam za iskazati. 

	Utvrđuje se da  je sud u elektronskom sustavu MUP-Podaci o vlasništvu vozila izvršio provjeru te da je utvrđeno da dužnik u vlasništvu nema motornih vozila te je i uvidom u elektronskom sustavu Zajednički informatički sustav zemljišnih knjiga i katastra utvrđeno da dužnik nema u vlasništvu nekretnine.

	Vrši se uvid u svu dokumentaciju koja se nalazi u spisu.

	Nakon toga, sud donosi

z a k lj u č a k
	
	I. 	Vjerovnicima će se uputiti poziv u skladu sa čl. 132. st. 1. Stečajnog 		zakona. 

	II.	Od HZMO zatražiti će se podatak o zaposlenicima.

	Ovaj zapisnik objavit će se na e-Oglasnoj ploči suda.

					Dovršeno u 13:25 sati

